Lav et referat af nedenstående tekst:

Tekst:
Det sker, efter at gruppen af eksperter, der kalder sig Stiftelsen Etterforskning Av Mordbrannen Scandinavian Star i dag havde et møde med Oslos Politi, hvor det norske politi gjorde det klart, at man vil forberede sig på at genoptage sagen. - Vi har nu bedt om, at de nye fakta, vi ikke har haft adgang til tidligere, bliver dokumenteret i en rapport. Dette kan komme til at danne grundlag for ny efterforskning af sagen, siger Oslos politimester, Hans Sverre Sjøvold. Stiftelsen Etterforskning Av Mordbrannen Scandinavian Star er begejstrede over, at sagen nu bliver taget op igen, 23 år efter, at en brand på skibet kostede 159 mennesker livet. -Vi er større optimister end nogensinde, siger Gisle Weddegjerde, der er en del af den ekspertgruppe, der gennem længere tid har kæmpet for en ny undersøgelse af sagen, ifølge Dagbladet. Stiftelsen Etterforskning Av Mordbrannen Scandinavian Star består af en bredt sammensat faggruppe, der frivilligt har brugt flere år på at undersøge mordbranden og ikke mindst, hvem der var skyld i den. Politiet brugte i sin tid et år på at undersøge sagen og nåede dengang den konklusion, at det var en 37-årig dansk lastbilchauffør, der havde startet branden. Men i fjor påstod en svensk rapport, at der var startet seks forskellige brande og nogle af disse først efter, at den påståede gerningsmand var død. Norsk politi har nu bedt om at få alt materialet til gennemsyn.

Referat:
Norsk Politi forbereder sig på ny undersøgelse.